text: Hus i Ødis udbrændte 
  10 oktober 2011 kl. 06.09
  Et gult to-planshus på Lurendalsvej mellem Ødis Bramdrup og Stepping ved Vamdrup udbrændte stort set ved en brand.
  Stepping Brandvæsen blev kaldt til branden kort efter klokken 4.30 mandag morgen. Ilden havde godt fat, da brandvæsenet nåede frem. 
  Husets beboere - en kvinde og en mand - havde reddet sig ud af det brændende hus, skriver kolding-netavis.dk.
  
  Pillefyr som årsag? 
   - Men kvinden havde fået en del røg og det har nok været tæt på, at parret ikke var kommet levende fra det, fortæller en politibetjent på stedet til kolding-netavis.dk.
  Både manden og kvinden er kørt på sygehuset. Slukningsarbejdet stod fortsat på ved 6-tiden. Politiet nævner en pillefyr som mulig brandårsag.
  